CELEX: C2006/326/104
Language: fi
Date: 2006-12-30 00:00:00
Title: Asia C-491/06: Ennakkoratkaisupyyntö, jonka Vestre Landsret (Tanska) on esittänyt 28.11.2006 — Danske svineproducenter v. Justitsministeriet

30.12.2006   
            
            
               FI
            
            
               Euroopan unionin virallinen lehti
            
            
               C 326/51
            
         Ennakkoratkaisupyyntö, jonka Vestre Landsret (Tanska) on esittänyt 28.11.2006 — Danske svineproducenter v. Justitsministeriet
   (Asia C-491/06)
   (2006/C 326/104)
   Oikeudenkäyntikieli: tanska
   Ennakkoratkaisua pyytänyt tuomioistuin
   Vestre Landsret
   Pääasian asianosaiset
   
      Kantaja: Danske svineproducenter
   
      Vastaaja: Justitsministeriet
   Ennakkoratkaisukysymykset
   
               1)
            
            
               Onko eläinten suojelemisesta kuljetuksen aikana annetun neuvoston direktiivin 91/628/ETY (1), sellaisena kuin se on muutettuna neuvoston direktiivillä 95/29/EY (2), liitteessä olevan I luvun A kohdan 2 alakohdan b alakohdan ja VII luvun 48 kohdan 3 alakohdan kolmannen luetelmakohdan säännöksiä tulkittava siten, että jäsenvaltio ei voi ottaa käyttöön kansallisia siirtymäsääntöjä, joiden mukaan kuljetettaessa 40–110 kg painavia sikoja ja kuljetusajan ylittäessä kahdeksan tuntia kunkin kerroksen sisäkorkeuden, joka mitataan lattian korkeimmasta kohdasta katon matalimpaan kohtaan, on oltava ainakin 100 cm käytettäessä mekaanista ilmanvaihtojärjestelmää?
            
         
               2)
            
            
               Onko eläinten suojelemisesta kuljetuksen aikana annetun neuvoston direktiivin 91/628/ETY, sellaisena kuin se on muutettuna neuvoston direktiivillä 95/29/EY, liitteessä olevan I luvun A kohdan 2 alakohdan b alakohdan ja VII luvun 48 kohdan 3 alakohdan kolmannen luetelmakohdan säännöksiä tulkittava siten, että jäsenvaltio ei voi ottaa käyttöön kansallisia sääntöjä, joiden mukaan kuljetettaessa vähintään 40 kg painavia sikoja ja kokonaiskuljetusajan ylittäessä kahdeksan tuntia on käytettävä kuljetusvälineitä, joilla varmistetaan — esimerkiksi nostettavan katon ja liikkuvien kerrosten tai vastaavan rakennelman avulla — kaikkina aikoina, että kullekin kerrokselle voidaan vahvistaa tarkastuspiste, jonka sisäkorkeus on vähintään 140 cm mitattuna lattian korkeimmasta kohdasta katon matalimpaan kohtaan, kun eläimiä monessa kerroksessa kuljetettaessa muiden kerrosten sisäkorkeuden on jatkuvasti oltava vähintään 92 cm, kun kuljetettavat siat painavat keskimäärin 100 kg ja mekaaninen ilmanvaihtojärjestelmä on käytössä?
            
         
               3)
            
            
               Onko eläinten suojelemisesta kuljetuksen aikana annetun neuvoston direktiivin 91/628/ETY, sellaisena kuin se on muutettuna neuvoston direktiivillä 95/29/EY, liitteessä olevan VI luvun 47 kohdan D alakohdan ”Siat” säännöksiä tulkittava siten, että jäsenvaltio ei voi ottaa käyttöön kansallisia sääntöjä, joiden mukaan yli kahdeksan tuntia kestävissä kuljetuksissa 100 sikakiloa kohden on oltava ainakin 0,50 m2 tilaa?
            
         
      (1)  Eläinten suojelemisesta kuljetuksen aikana ja direktiivien 90/425/ETY ja 91/496/ETY muuttamisesta 19.11.1991 annettu neuvoston direktiivi 91/628/ETY (EYVL L 340, s. 17).
   
      (2)  Eläinten suojelemisesta kuljetuksen aikana annetun direktiivin 91/628/ETY muuttamisesta 29.6.1995 annettu neuvoston direktiivi 95/29/EY (EYVL L 148, s. 52).